Mliečny deň – projektové vyučovanie

1. Cieľ, zameranie aktivity:
Poznať ako vzniká mlieko, odkiaľ je a jeho „cesta“ až ku spotrebiteľovi. Rozoznať rôzne druhy mlieka a mliečnych výrobkov. Viesť k zdravému spôsobu života. Rozvíjať finančnú gramotnosť.
Rozvíjať slovnú zásobu, komunikatívnosť, spoluprácu, kooperáciu v skupine.

2. Vyučovací predmet 
Prírodoveda, 1.-4. ročník, Ľudské telo, 
Pracovné vyučovanie, 4. ročník, Stravovanie a príprava jedál
Výtvarná výchova, 1.-4.roč.,  Podnety rôznych oblastí poznávania sveta – podnety prírodovedy
Matematika, 3.-4. ročník, Grafy
Slovenský jazyk, 1.-4. roč, Rozprávanie
Slovenský jazyk , 1.-4.roč, rozvoj slovnej zásoby

3. Pomôcky 
CD Cesta mlieka, PC, projektor, premietacie plátno, obaly z rôznych mliečnych výrobkov, mliečne výrobky, letáky, prospekty, fixky, pastelky, baliaci papier, pokladňa, papierové eurá.

4. Príprava:
Charakteristika – teoretické poznatky o mlieku.
Príprava CD a príslušenstva, miestnosti.
Zabezpečenie časopisov, letákov, potrebné pomôcky.

5. Postup / Realizácia 
· Najskôr  sa žiaci dozvedeli o mlieku a jeho ceste prostredníctvom CD -  kravička Elička podávala informácie a potom sa aj otestovali, pekne si zaspievali a zatancovali.
· Ukázali a pomenovali sme si všetky mliečne výrobky ktoré deti doniesli. 
· Vystrihovali  z prospektov a letákov rôznych obchodných reťazcov 2 produkty mlieka alebo mliečnych výrobkov.
· Triedili ich podľa ceny.
· „Boli“ na farme a nakupovali...- zisťovali informácie z grafu a potom následne podľa množstva papierových € kt. mali, „nakupovali“.
· Nakoniec si vyrábali plagátiky a veselých panáčikov na nádobky z mliečnych výrobkov, ktoré putovali na výstavku.

6. Zhrnutie:

Žiaci sa dozvedeli ako vzniká mlieko, ako sa vyrába, spoznali viac druhov mlieka, mliečnych výrobkov, otestovali sa, pričom sme nezabudli ani na pohybovú aktivitu a radosť z poznávania. Následne sa mohli finančne „otestovať“, či by zvládli nakupovanie na farme ako aj rozloženie financií (čo by si mohli kúpiť, koľko by im zostalo, ...nakúpiť čo najefektívnejšie), tiež sa naučili čítať z jednoduchého grafu. Na záver tvorili plagát – práca v skupine, spolupráca, kooperácia.
 Odmenou im bola mliečna „mlsnotka“, ktorú si priniesli a výstava ich umeleckých diel.







7. Príloha A Fotografie zrealizovanej aktivity 

